8. april 2019

 **To 2. pladser til Tradium elever ved DM i Skills 2019**

**Ved sidste uges DM i Skills, kæmpede 5 elever fra Tradium, mod en masse andre dygtige unge.**

I lørdags blev DM i Skills 2019 afgjort. Her blev Rasmus Dahl Jørgensen og Andreas Østergaard Poulsen begge nummer 2 i henholdsvis fagene Detailhandel og Flisemurer.

De 3 øvrige deltagere fra Tradium klarede sig også rigtigt flot og fælles for dem alle er, at de har fået en oplevelse for livet og erfaring de kan tage med sig videre i deres kommende karriere.

-Alle de her opgaver jeg har fået stillet, kan jeg med fordel bruge i min fremtid. Jeg ved jeg kan arbejde under pres, men jeg ved også nu, hvor langt jeg kan presse mig selv, forklarer Rasmus der til hverdag er detailelev i JYSK.

I forhold til de videre studier, så er det også nyttigt at have været med til DM i Skills:

-de (eleverne der er til DM, red) får helt klart nemmere ved at gå til eksamen, pludselig er svendeprøven ikke så skræmmende for dem, fortæller Mikael Kejlstrup, overlærer for Axel, der stillede op i faget Klejnsmed.

**Kontakt**

Bent Oppelstrup

Områdedirektør - EUD/EUX/AMU

bo@tradium.dk

**Foto og tekst**

Ulrik Burhøj Jepsen

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger 500 medarbejdere og underviser 3.200 årselever på syv adresser i Randers, Hobro og Pederstrup. Tradium har en vision om at sætte læring i bevægelse og være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på [www.tradium.dk](http://www.tradium.dk) og følg os på Facebook